RÅDETS AFGØRELSE 2011/697/FUSP
af 20. oktober 2011
om ændring af afgørelse 2011/621/FUSP om forlængelse af mandatet for Den Europæiske Unions særlige repræsentant ved Den Afrikanske Union
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28, artikel 31, stk. 2, og artikel 33,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtninger:
(1)
Den 6. december 2007 vedtog Rådet fælles aktion 2007/805/FUSP (1) om udnævnelse af Koen VERVAEKE som Den Europæiske Unions særlige repræsentant (EUSR) ved Den Afrikanske Union (AU).
(2)
Den 21. september 2011 vedtog Rådet afgørelse 2011/621/FUSP (2) om forlængelse af EUSR's mandat indtil den 30. juni 2012.
(3)
Der bør udnævnes en ny EUSR ved AU for perioden fra den 1. november 2011 indtil den 30. juni 2012.
(4)
Afgørelse 2011/621/FUSP bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 1 i afgørelse 2011/621/FUSP affattes således:
»Artikel 1
Den Europæiske Unions særlige repræsentant
1. Koen VERVAEKEs mandat som EUSR ved AU forlænges indtil den 31. oktober 2011.
2. Gary QUINCE udnævnes til EUSR ved AU for perioden fra den 1. november 2011 indtil den 30. juni 2012.
3. EUSR's mandat kan afsluttes tidligere, hvis Rådet træffer afgørelse herom, efter forslag fra Unionens højtstående repræsentant for udenrigsanliggender og sikkerhedspolitik (HR).«
Artikel 2
Ikrafttræden
Denne afgørelse træder i kraft på dagen for vedtagelsen.
Udfærdiget i Luxembourg, den 20. oktober 2011.